The Trainer ปั้นฝันสนั่นเวที

**The Trainer ปั้นฝันสนั่นเวที** เป็นรายการเรียลลิตี้โชว์สำหรับเด็ก ผลิตโดย บริษัท แฮฟเอกู๊ดดรีม จำกัด ออกอากาศทางโมเดิร์นไนน์ทีวี เริ่มออกอากาศครั้งแรกเมื่อวันที่ 4 พฤษภาคม พ.ศ. 2552 และยุติการออกอากาศเมื่อวันที่ 29 มิถุนายน พ.ศ. 2556 โดยเปิดรับสมัครเด็กในช่วงอายุ 5-11 ขวบเข้ารับการฝึกสอนการร้องเพลงจากผู้ฝึกสอน ตามโจทย์เพลงที่ได้รับในแต่ละสัปดาห์

## รูปแบบรายการ
เป็นรายการเรียลลิตี้โชว์รายการแรกของวงการโทรทัศน์ไทย ที่นำบุคคลที่มีชื่อเสียงในวงการบันเทิงมาเป็น "เทรนเนอร์" หรือผู้ฝึกสอน ให้กับเด็กอายุ 5-14 ขวบ ที่มีความสามารถทางการร้องเพลงเพื่อเข้าประกวด กำหนดปีละ 7 คู่  โดยเหล่าเทรนเนอร์คนดัง จะต้องทำทุกวิถีทางที่จะเทรน "เด็กปั้น" ของตนให้ดีที่สุด

กติกาการตัดสิน ผู้แข่งขันทุกทีมจะมีคะแนนสะสมทุกสัปดาห์ รวม 6 สัปดาห์ คิดเป็นร้อยละ 50 รวมกับคะแนนสัปดาห์สุดท้าย คือ รอบตัดสิน ซึ่งเป็นการแสดงสดอีกร้อยละ 50 ซึ่งจะใช้วิธีการตัดสินจากคณะกรรมการ และการโหวตจาก SMS จากผู้ชมทางบ้าน ทีมที่ได้คะแนนรวมสูงสุดจะเป็นผู้ชนะในรายการ The Trainer ปั้นฝันสนั่นเวที โดยทุกทีมจะต้องเข้าร่วมแข่งขันตลอดรายการ ไม่มีการคัดออก 

เมื่อจบการแข่งขันในทุกซีซั่น เด็กปั้นทุกท่านจะได้รับสิทธิ์การเป็นศิลปินเพื่อสร้างผลงานบันเทิงในด้านต่าง ๆ โดยจะอ้างอิงตามความสามารถของแต่ละบุคคล

## ผู้ดำเนินรายการ
* ไพโรจน์ สังวริบุตร : ครูใหญ่ พิธีกร
* ธัญวัจน์ กมลวงศ์วัฒน์ (ครูธัญญ์): ครูสอนท่าเต้น กรรมการ
* ปัณญพัสตร์ ธรรมรัตน์ (ครูฟ้าใส): ครูสอนร้องเพลง กรรมการ
* มนต์ชีพ ศิวะสินางกูร (ครูเป็ด): กรรมการ
* ภราดร เพ็งศิริ (ครูเต๋า): ครูสอนร้องเพลง กรรมการ (เฉพาะปี 1)

## การออกอากาศ
รายการทำการออกอากาศทางสถานีโทรทัศน์ ในช่วงเดือนพฤษภาคม ถึง มิถุนายน ของทุกปี มีรายละเอียดดังนี้ 
### เทปรายงานความเคลื่อนไหว (ไฮไลท์ประจำวัน)
* ใน The Trainer ปั้นฝันสนั่นเวที ปี 1 และ ปี 2 ออกอากาศทุกวันจันทร์-ศุกร์ เวลา 17.30-18.00 น. และ เวลา 00.15-00.30 น. ทางโมเดิร์นไนน์ทีวี
* ใน The Trainer ปั้นฝันสนั่นเวที ปี 3 ออกอากาศทุกวันจันทร์-ศุกร์ เวลา 00.15-00.30 น. ทางโมเดิร์นไนน์ทีวี และทุกวันจันทร์-ศุกร์ ​เวลา 18.00-18.30 น. ทางแก๊งการ์ตูน แชนแนล 
### เทปบันทึกคอนเสิร์ต
* ใน The Trainer ปั้นฝันสนั่นเวที ปี 1 และ ปี 2 ออกอากาศทุกวันเสาร์ และ วันอาทิตย์ เวลา 21.30-22.30 น. ทางโมเดิร์นไนน์ทีวี
* ใน The Trainer ปั้นฝันสนั่นเวที ปี 3 ออกอากาศทุกวันเสาร์ เวลา 21.30-23.30 น. ทางโมเดิร์นไนน์ทีวี และทุกวัน​เสาร์-อาทิตย์ ​เวลา 16.00 - 17.00 น. ทางแก๊งการ์ตูน แชนแนล
### ถ่ายทอดสด (Live Show)
* Concert รอบชิงชนะเลิศ The Trainer ปั้นฝันสนั่นเวที ปี 1 ในวันอาทิตย์ที่ 28 มิ.ย. 2552 เวลา 21.30-23.30 น. ณ มูนสตาร์สตูดิโอ 8 (ถ.ประชาอุทิศ กรุงเทพฯ) ถ่ายทอดสดทาง โมเดิร์นไนน์ทีวี
* Concert รอบชิงชนะเลิศ The Trainer ปั้นฝันสนั่นเวที ปี 2 ในวันอาทิตย์ที่ 4 ก.ค. 2553 เวลา 21.30-23.30 น. ณ มูนสตาร์สตูดิโอ 8 (ถ.ประชาอุทิศ กรุงเทพฯ) ถ่ายทอดสดทาง โมเดิร์นไนน์ทีวี
* Concert รอบชิงชนะเลิศ The Trainer ปั้นฝันสนั่นเวที ปี 3 ในวันเสาร์ที่ 25 มิ.ย. 2554 เวลา 21.30-23.30 น. ณ เซ็นเตอร์พอยท์ สตูดิโอ (ซอยลาซาล สุขุมวิท 105 กรุงเทพฯ) ถ่ายทอดสดทาง โมเดิร์นไนน์ทีวี

## ผลการตัดสิน
ผู้ชนะเลิศประจำรายการ พิมพ์**ตัวหนา**
### [[The Trainer ปั้นฝันสนั่นเวที (ปี 1)]] (พ.ศ. 2552)
* T1 : โซเฟีย ลา  /  เอกบุรุษ โสภณ (ไอซ์)
* T2 : เบญจพล  เชยอรุณ  / ดีลิเลียน  อัลฟอร์ด (ดี)
* T3 : ปิยะ เศวตพิกุล  /  สิรวิชญ์ พูลเขตร์กิจ (พอตเตอร์)
* T4 : ภัครมัย โปตระนันท์  /  ธีธัช รัตนศรีทัย (ข้าวปั้น)
*** T5 : [[พิษณุ นิ่มสกุล]]  /  [[ครองขวัญ มงคล]] (แจน)**
* T6 : อชิตะ ธนาศาสตนันท์ /  พร วัฒโนดม (พอลลีน)
* T7 : ภัทรพล ศิลปาจารย์ /กัญปภัส ฤดีขจรไชย (วันใส)

### The Trainer ปั้นฝันสนั่นเวที (ปี 2) (พ.ศ. 2553)
* **T1 : [[ศิริลักษณ์ ผ่องโชค]]  /  [[มิณทร์ ยงสุวิมล]] (มิน)**
* T2 : เทพ โพธิ์งาม  / จิระยุทธ์ รักวงษ์บุตร (ตุล)
* T3 : เกริก ชิลเลอร์  /  คริษฐา ฮาวล์ (โคลอี้)
* T4 : จิรายุส วรรธนะสิน  /  ณัฐนิช รัตนเสรีเกียรติ (พินต้า)
* T5 : อมรา ศิริพงษ์  /  ปัณณวิชญ์ พายัพวัฒนวงษ์ (ปันปัน)
* T6 : ปวริศา เพ็ญชาติ /  ดารินทร์ หรรษกุล (ลูกหยี)

### The Trainer ปั้นฝันสนั่นเวที (ปี 3) (พ.ศ. 2554)
* T1 : เรืองศักดิ์ ลอยชูศักดิ์ / วรินทร มกรสิริศรี (นุ้งนิ้ง)
* T2 : เฉลิมพล ทิฆัมพรธีระวงศ์ / ชาริสา โอแฮม (ลิซ่า)
* T3 : ธนา ลิมปยารยะ / ญาณภัทร ลิ้นแก้ว (แพท)
* **T4 : [[ดาวิเด โดริโก้]] / [[ปัณฑารีย์  สุจริต]] (เบลล์)**
* T5 : เมทนี บุรณศิริ / ไอศิกา เบอร์เนต (ฟรานเซส)
* T6 : กีรติ เทพธัญญ์  / ณัฐวัฒน์ ลักษณ์สุวงศ์ (แนช)
* T7 : สมจิตร จงจอหอ / อนันต์สิทธิ์  ผลปรีชากุล (เควิน)

### The Trainer ปั้นฝันสนั่นเวที (ปี 4) (พ.ศ. 2555)
* T1 : ศิรินทิพย์ หาญประดิษฐ์ / พลพิช์วรรธ ณ สงขลา (พล)
* T2 : ไพบูลย์เกียรติ เขียวแก้ว / ภัทราวดี สุโขทัย (ว่าน)
* T3 : รฐา โพธิ์งาม  / พิชชา ชินวัตร (เฟรย่า)
* **T4 : [[เจตริน วรรธนะสิน]]  / [[กษิดิศ เกื้อสกุลรุ่งโรจน์]] (ซันเด)**
* T5 : อารมณ์ โพธิ์หาญรัตนกุล / จิรายุ ขุนรักษ์ (เจ็มส์)
* T6 : ศิริพร อยู่ยอด / นิชาภา คุ้มพูล (อันอัน)
* T7 : มัม ลาโคนิคส์ / ภูษณิศา พูลแสง (วุ้นเส้น)

### The Trainer ปั้นฝันสนั่นเวที (ปี 5) (พ.ศ. 2556)
* T1 : ปนัดดา เรืองวุฒิ / หทัย อยู่เป็นสุข (ต้นข้าว)
* T2 : ผลิตโชค อายนบุตร / ฌอน เบอร์เน็ต (ฌอน)
* T3 : ยิ่งยง ยอดบัวงาม  / ทัศนศักดิ์ ถนอมสิทธิ์ (กานต์)
* T4 : ชินวุฒ อินทรคูสิน  / ปนัสยา แอนเจลิก้า ดีมากด์ (ฝัน)
* T5 : ศรัณย์รัชต์ วิสุทธิธาดา / วรวลัญช์ วงศ์อารีย์ (เมย์)
* T6 : บอล เชิญยิ้ม / ปัญกร จันทศร (ซูม)
* **T7 : [[วิยะดา โกมารกุล ณ นคร]]  / [[จิดาภา จงสืบพันธ์]] (มิวสิค)**

## ผลงานต่อยอด
* มิณทร์ ยงสุวิมล (มิน แชมป์เดอะเทรนเนอร์ ปี 2) เป็นนักร้องในสังกัดอาร์เอส และต่อมาได้ย้ายมาเป็นนักร้องในสังกัดกามิกาเซ่ ปัจจุบันเป็นนักร้องในสังกัดมูฟเรคคอร์ดส ในเครือมิวซิกมูฟ
* ณัฐนิช รัตนเสรีเกียรติ (พินต้า เดอะเทรนเนอร์ ปี 2) ได้แสดงละครเวทีเรื่อง สี่แผ่นดิน เดอะมิวสิคัล รับบท แม่พลอย (วัยเด็ก) และ รักจับใจ เดอะโรแมนติกมิวสิคัล อดีตนักร้องในสังกัดจีเอ็มเอ็ม แกรมมี่
* ดีลิเลียน อัลฟอร์ด (ดี เดอะเทรนเนอร์ ปี 1) รองชนะเลิศอันดับที่ 2 (ที่ 3) เดอะสตาร์ ค้นฟ้าคว้าดาว ปี 9 อดีตนักร้องในสังกัดจีเอ็มเอ็ม แกรมมี่
* ครองขวัญ มงคล (แจน แชมป์เดอะเทรนเนอร์ ปี 1) ได้แสดงละครเรื่อง มือปราบพ่อลูกอ่อน ทางช่อง 3 รับบทเป็น โอปอล์ และเคยผ่านเข้ารอบ Final Audition ของวงบีเอ็นเคโฟร์ตีเอต รุ่นที่ 2
* วรินทร มกรสิริศรี (นุ้งนิ้ง เดอะเทรนเนอร์ ปี 3) แสดงภาพยนตร์ เรื่องSuckseed  ห่วยขั้นเทพ และ ละครเวที สี่แผ่นดิน เดอะมิวสิคัล รับบทเป็น แม่ช้อย (วัยเด็ก)
* กัญปภัส ฤดีขจรไชย (วันใส เดอะเทรนเนอร์ ปี 1) แสดงละครในเรื่องต่าง ๆ ดังนี้
** หลวงตามหาชน ทางช่อง 3 รับบทเป็น แก้ว
** มงกุฎดอกส้ม ทางช่อง 3 รับบทเป็น ยี่หรง (วัยเด็ก)
** เซน...สื่อรักสื่อวิญญาณ ทางช่อง 5 รับบทเป็น อุ้ม รับเชิญในตอน อมนุษย์
** ละครเวที สี่แผ่นดิน เดอะมิวสิคัล ปี 2557 รับบทเป็น แม่ช้อย (วัยเด็ก)
** ผู้กองเจ้าเสน่ห์ ทางช่อง 3 รับบทเป็น ฝน รับเชิญในตอน ย้อนเวลาหาพ่อ
** ด้วยแรงอธิษฐาน ทางช่อง 7 รับบทเป็น ลินจันทร์
* ธีธัช รัตนศรีทัย (ข้าวปั้น เดอะเทรนเนอร์ ปี 1) เป็นนักนักแสดงในสังกัดจีเอ็มเอ็ม ไท หับ ปัจจุบันยังคงเล่นซีรีส์ในบริษัท นาดาวบางกอก
* เอกบุรุษ โสภณ (ไอซ์ เดอะเทรนเนอร์ ปี 1) เป็นนักร้องในสังกัดจีเอ็มเอ็ม แกรมมี่ ในนามของบอยแบนด์ Mad Monkeys
* จิดาภา จงสืบพันธ์ (มิวสิค เดอะเทรนเนอร์ ปี 5) อดีตสมาชิก สเว็ตซิกซ์ทีน สังกัด เลิฟอีส และ โยชิโมโตะ ไทยแลนด์ ปัจจุบันเป็นศิลปินอิสระ

## อ้างอิง

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยแฮฟเอกู๊ดดรีม เอช กรุ๊ป
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการเรียลลิตีโชว์ไทยในคริสต์ทศวรรษ 2000
หมวดหมู่:รายการโทรทัศน์ไทยสำหรับเด็กในคริสต์ทศวรรษ 2000
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยสำหรับเด็กในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2556
หมวดหมู่:รายการเรียลลิตีโชว์ไทยสำหรับเด็ก